هیندیستانین دوغوسوندا و قوزیی دوغوسوندا یاغان لئیسان یاغیش‌لارین سبب اولدوغو داشقین‌لار نتیجه سینده هلاک اولان‌لارین سایی 136 نفره چاتیب.
هیندوستان تایمزین یایدیغی خبره اساسا، رسمیلر لئیسان یاغیش‌لاری نتیجه سینده باش وئرن داشقین‌لار زامانی بهار-دا 78، آسامدا 39،  ماگالایا-دا 8، اوتار پرادش-ده 6، میروزام-دا ایسه 5 نفرین هلاک اولدوغونو بیلدیریب.
بؤلگه ده آختاریش-قورتارما عملیات لاری‌نین داوام ائتدیریلدیگی وورغولانیب.
آسام بؤلگه سینده 4 مین ائوین، ماگالایا بؤلگه سینده ایسه 155 مین نفرین ضرر گؤردوگو قئید اولونور.
هیندیستان متورولوژی ایداره سیندن وئریلن آچیقلامادا ایسه کرالا ایالتی‌نین اوچ بؤلگه سینده قیرمیزی آلارم سیقنا‌لی ایله علاقه دار خبردارلیغین ائدیلدیگی بیلدیریلیب.
ماگالایا-دا یاغان لئیسان یاغیش‌لاری تورپاق سوروشملرینه ده سبب اولوب. 32 کندین سولار آلتیندا قالدیغی بیلدیریلیر.
